ROMÂNIA 
JUDEȚUL CONTANȚA
COMUNA ION CORVIN
SECRETAR GENERAL
Nr. 5140/13.10.2023

REFERAT
privind aprobarea numirii de către Consiliul Local al comunei Ion Corvin a unui număr de 2 reprezentanți care să facă parte din Consiliul de administrație al
Școlii Gimnaziale nr. 1 - Ion Corvin


Având în vedere adresa nr. 386/11.09.2023 primită de la Școala Gimanzială nr. 1 Ion Corvin, înregistrată la Primăria comunei Ion Corvin sub nr. 4386/11.09.2023, cu respectarea prevederilor art. 96 alin. (2) lit. b) din Legea nr. 1/2011 a educației naționale cu modificările și completările ulterioare, unitățile de învățământ preuniversitar cu personalitate juridică sunt conduse de consiliile de administrație, de directori şi de directori adjuncţi, după caz. În exercitarea atribuțiilor ce le revin, consiliile de administrație și directorii conlucrează cu consiliul profesoral, cu comitetul de părinţi şi cu autorităţile administraţiei publice locale. În unităţile de învăţământ de stat consiliul de administraţie este organ de conducere şi este constituit din 7, 9 sau 13 membri, astfel (Extras din Legea 1/2011, art 96, alin. 2) :
“a) în cazul unităţilor de învăţământ de nivel gimnazial cu un singur rând de clase, consiliul de administraţie este format din 7 membri, cu următoarea componenţă: 3 cadre didactice, inclusiv directorul; 2 reprezentanţi ai părinţilor; un reprezentant al primarului; un reprezentant al consiliului local. Prevederile prezentului articol se aplică în mod corespunzător şi pentru învăţământul preşcolar şi primar;
    b) în cazul în care consiliul de administraţie este format din 9 membri, dintre aceştia 4 sunt cadre didactice, un reprezentant al primarului, 2 reprezentanţi ai consiliului local şi 2 reprezentanţi ai părinţilor. Directorul şi directorul adjunct sunt membri de drept ai consiliului de administraţie din cota aferentă cadrelor didactice din unitatea de învăţământ respectivă;
    c) în cazul în care consiliul de administraţie este format din 13 membri, dintre aceştia 6 sunt cadre didactice, un reprezentant al primarului, 3 reprezentanţi ai consiliului local şi 3 reprezentanţi ai părinţilor. Directorul şi directorul adjunct sunt membri de drept ai consiliului de administraţie din cota aferentă cadrelor didactice din unitatea de învăţământ respectivă.”
Ținând cont de prevederile legale în vigoare privitoare la componența consiliului de administrație al unităților de învățământ, propun inițierea unui proiect de hotărâre privind aprobarea numirii de către Consiliul Local al comunei Ion Corvin a unui număr de 2 reprezentanți care să facă parte din Consiliul de administrație al Școlii Gimnaziale nr. 1 - Ion Corvin.


Secretar General al U.A.T. Ion Corvin,
Cristian IACOBOAIA
